طانكوبون

الطانكوبون (ب الجاپونية 単行本، حرفياً "كتاب مستاقل") هوّ واحد لمجموعة ديال الشاپيطرات ديال شي مانڭا على شكل كتاب مطبوع. هاد الشاپيطرات عادةً كيكونو ديجا خرجو بشكل دوري (كلا سيمانة ؤلا كلا شهر) ف مجلة ديال لمانڭا. الطانكوبونات كيقدرو يخرجو ف نفس لوقت معا السيرية د لمانڭا، كلما تًجمع واحد لعدد د الشاپيطرات. مصطلح "طانكوبون" الجاپوني ولّا مخدّم ف لوغات خرين بحال النڭليزية. ف الجاپون، الطانكوبون كيتّعتابر فورما صطوندار ديال لكتوبا، زيادة على شينشو  و بونكوبون.

الطانكوبون كيكون ب جودة عالية كتر من لمجلة لأصلية فين كانت تنشرات لمانڭا، و يقدرو يكونو عندو بزاف د لفورمات، ولايني عادةّ كيكون إما B6 الجاپوني (18سم ف 25سم) ولّا إيزو B5 (14,8سم ف 21سم).Jason Yadao. The Rough Guide to Manga.

 مصادر 

تصنيف:كتوبا على حساب النوع
تصنيف:مصطلحات د لمانݣا و لآنيمي